ศูนย์กสิกรไทยคาดหุ้นสัปดาห์แกว่ง
ศูนย์กสิกรไทย มองแนวโน้มหุ้นไทยสัปดาห์หน้าแกว่งขึ้นลง จับตา หนี้กรีซ -ราคาน้ำมันโลก
18 มิ.ย. 2554

ศูนย์กสิกรไทย มองแนวโน้มหุ้นไทยสัปดาห์หน้าแกว่งขึ้นลง จับตา หนี้กรีซ -ราคาน้ำมันโลก
บริษัทหลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด มองแนวโน้มดัชนีหุ้นไทยสัปดาห์หน้า ( 20-24 มิ.ย. 2554) ดัชนีอาจแกว่งขึ้นลงโดยมีปัจจัยภายนอกประเทศเป็นหลัก ทั้งนี้ยังคงจะต้องติดตามพัฒนาการของการแก้ปัญหาหนี้ของกรีซ ราคาน้ำมันตลาดโลก แถลงการณ์หลังการประชุมของธนาคารกลางสหรัฐฯ วันที่ 21-22 มิ.ย. รวมไปถึงการรายงานตัวเลขเศรษฐกิจสหรัฐฯ
อาทิ เครื่องชี้วัดที่อยู่อาศัย และยอดสั่งซื้อสินค้าคงทน ตลอดจนสถานการณ์การเมือง และการรายงานข้อมูลการค้าระหว่างประเทศของไทย ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,003 และ 984 จุด ขณะที่แนวต้านคาดว่าจะอยู่ที่ 1,024 และ 1,034 จุด ตามลำดับ